Oficiālais Vēstnesis L 304 , 16/12/1995 Lpp. 0049 - 0050



Komisijas Lēmums (1995. gada 6. decembris), ar ko groza Komisijas Lēmumus 92/160/EEK un 93/197/EEK attiecībā uz Ēģiptes reģionalizāciju zirgu ievešanas vajadzībām (Dokuments attiecas uz EEZ) (95/536/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 26. jūnija Direktīvu 90/426/EEK par dzīvnieku veselības nosacījumiem, kas reglamentē zirgu pārvadāšanu un ievešanu no trešām valstīm [1], kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un jo īpaši tā 13. panta 2) punktu, 15. panta a) apakšpunktu un 16. pantu, tā kā Komisijas Lēmums 92/160/EEK [2], kurā jaunākie grozījumi izdarīti ar Lēmumu 92/161/EEK [3], nosaka dažu trešo valstu reģionalizāciju zirgu ievešanas vajadzībām; tā kā reģistrētu zirgu ievešana Kopienā no Ēģiptes, ja tie tiek ievesti atpakaļ pēc tam, kad ir bijuši uz laiku izvesti uz Kairas aglomerāciju, kā arī ievešana uz laiku no minētās teritorijas ir ierobežota; tā kā pēc Komisijas veterinārsanitāro inspektoru vizītēm Ēģiptē tika konstatēts, ka dzīvnieku veselības stāvokļa kontroli attiecībā uz zirgu dzimtas dzīvnieku slimībām veic pietiekoši labi strukturēti un organizēti veterinārie dienesti; tā kā Ēģipte ir brīva no vaislas sērgas, zirgu ļaunajiem ienāšiem un vezikulārā stomatīta ilgāk nekā 6 mēnešus un Venecuēlas zirgu encefalomielīts nekad nav konstatēts, un vakcinācija pret to netiek veikta; tā kā Āfrikas zirgu mēris Ēģiptē nav konstatēts vairāk nekā 30 gadus un vakcinācija pret šo slimību, kura tika veikta daļai zirgu dzimtas dzīvnieku populācijas Asuānas, Kenas un Sohāgas dienvidu provincēs līdz 1994. gadam, ir pārtraukta vairāk nekā gadu atpakaļ; tā kā Ēģiptes veterinārās iestādes ir apņēmušās 24 stundu laikā, izmantojot telefaksu, telegrammu vai teleksu, ziņot Komisijai un dalībvalstīm par to, ka konstatēta saslimšana ar kādu no Direktīvas 90/426/EEK A pielikumā minētajām zirgu infekcijas slimībām un par jebkādām izmaiņām zirgu vakcinācijā vai ievešanas politikā; tā kā Ēģiptes veterinārās iestādes ir apņēmušās kontrolēt zirgu dzimtas dzīvnieku pārvietošanu minētajā teritorijā un ir sekmīgi pabeigušas seroloģiskās pārbaudes; tā kā tādējādi Direktīvas 90/426/EEK 5. panta un 13. panta 2) punkta prasības ir izpildītas; tā kā dzīvnieku veselības nosacījumi jāpieņem atbilstīgi dzīvnieku veselības stāvoklim attiecīgajā trešā valstī; tā kā tas attiecas tikai uz reģistrētiem zirgiem; tā kā attiecīgi jāgroza Komisijas Lēmumi 92/160/EEK un 93/197/EEK [4]; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠĀDU LĒMUMU. 1. pants Lēmuma 92/160/EEK pielikumā vārdus "Ēģipte [5] Kairas aglomerācija" aizstāj ar: "Ēģipte Provinces: Alexandria, Beheira, Kafr El Sheikh, Damietta, Dakahlia, Port-Said, Sharkia, Gharbia, Menoufia, Kalioubia, Ishmailia, North Sinai, South Sinai, Cairo (Greater Cairo, tajā skaitā Giza), Suez, MarsaMartrouh, Fayoum, Giza and Beni Suef" . 2. pants Lēmumu 93/197/EEK groza šādi: 1. Lēmuma I pielikumā Ēģipte [6] [7] aizstāj alfabētiskā secībā E grupas trešo valstu sarakstā. 2. Lēmuma II pielikumā Ēģipte tiek iekļauta alfabētiskā secībā veterinārās apliecības E modeļa nosaukumā un tādējādi tiek pievienota to trešo valstu sarakstam, no kurām ir atļauta reģistrētu zirgu ievešana Kopienā. 3. pants Šis lēmums ir adresēts dalībvalstīm. Briselē, 1995. gada 6. decembrī Komisijas vārdā — Komisijas loceklis Franz Fischler [1] OV L 224, 18.8.1990., 42. lpp. [2] OV L 71, 18.3.1992., 27. lpp. [3] OV L 71, 18.3.1992., 29. lpp. [4] OV L 86, 6.4.1993., 16. lpp. [5] OV L 71, 18.3.1992., 27. lpp. [6] OV L 224, 18.8.1990., 42. lpp. [7] OV L 71, 18.3.1992., 27. lpp. --------------------------------------------------